PMIndiaData/PMIndiaSum huggingface dataset:
மூலக்கூட்டுப் பொருட்கள் துறையில் இந்தியா ஜெர்மனி இடையே புரிந்துணர்வு ஒப்பந்தம்

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, மூலக் கூட்டுப் பொருட்கள் துறையில் இந்தியா ஜெர்மனி இடையே மேக் இன் இந்தியா திட்டத்துக்காக மூலக் கூட்டுப் பொருட்கள் துறை மற்றும் தொழில் ஆராய்ச்சிக்கான, ஐரோப்பாவில் முன்னோடியாக உள்ள 65 நிறுவனங்களின் கூட்டமைப்பான ஜெர்மனியின் ஃப்ரான்ஹோவர் கெசல்ஷாப்ட் (ஃப்ரான்ஹோவர்) உடன் நடந்த ஒப்பந்தத்துக்கு மத்திய கனரகத் தொழில்துறை மற்றும் ஃப்ரான்ஹோவர் அமைப்போடு செய்து கொள்ளப்பட்டுள்ள இந்த ஒப்பந்தத்தின் நோக்கம், 12வது ஐந்தாண்டுத் திட்டத்தின்படி, இந்திய பொதுத்துறை நிறுவனங்களுக்கும், மூலக் கூட்டுப் பொருள் துறைக்கும் தொழில்நுட்பத்தில் ஏற்படும் குறைபாடுகளை சரி செய்வதற்கும், ஃப்ரான்ஹோவர் அமைப்பின் தொழில்நுட்ப திறன்களை பயன்படுத்திக் கொள்ளவும் ஆகும். ஃப்ரான்ஹோவர் அமைப்பு ஒரு தொழில்நுட்ப பங்குதாரராக, தொழில்நுட்ப வளர்ச்சி மற்றும் ஆராய்ச்சிக்காக, உற்பத்தித் துறை மத்திய அரசு மற்றும் தொழில் துறையோடு ஒத்துழைப்பை நல்கும். இந்திய மூலக் கூட்டுத் துறைக்கு தேவையான முன்னேறிய தொழில்நுட்பத்தை ஃப்ரான்ஹோவர் அமைப்பு வழங்கும்.
எம்யு5735 பயணிகள் விமானம்  விபத்துக்குள்ளானதற்கு பிரதமர் கவலைத் தெரிவித்துள்ளார்

சீனாவின் குவாங்சியிலிருந்து 132 பயணிகளுடன் புறப்பட்ட எம்யு 5735 விமானம் விபத்துக்குள்ளானது குறித்து பிரதமர் திரு நரேந்திர மோடி கவலைத் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் ”சீனாவின் குவாங்சியிலிருந்து 132 பயணிகளுடன் புறப்பட்ட எம்யு 5735 விமானம் விபத்துக்குள்ளானதை அறிந்து அதிர்ச்சியும் துயரமும் அடைந்ததாக கூறியுள்ளார். பாதிக்கப்பட்டவர்கள் மற்றும் அவரது குடும்பத்தினருக்காக தாம் பிரார்த்திப்பதாக குறிப்பிட்டுள்ளார்”. —–
தேசிய  வடிவமைப்புக் கல்வி நிறுவன (என் ஐ டி) சட்டம்  2014-ல்  திருத்தம் செய்ய அமைச்சரவை ஒப்புதல்

ஆந்திரபிரதேசத்தில் அமராவதி / விஜயவாடா தேசிய வடிவமைப்புக் கல்வி நிறுவனம், மத்தியப்பிரதேச மாநிலம் போபால் தேசிய வடிவமைப்புக் கல்வி நிறுவனம், அசாம் மாநிலம் ஜோர்ஹட் தேசிய வடிவமைப்புக் கல்வி நிறுவனம், அரியானா மாநிலம் குருக்ஷேத்ரா தேசிய வடிவமைப்புக் கல்வி நிறுவனம் ஆகிய நான்கு புதிய தேசிய வடிவமைப்புக் கல்வி நிறுவனங்களை தேசிய வடிவமைப்புக் கல்வி நிறுவனச் சட்டம் 2014-ன் அதிகார எல்லைக்குள் கொண்டுவரவும், அகமதாபாதில் உள்ள தேசிய வடிவமைப்புக் கல்வி நிறுவனத்திற்கு இணையாக இவற்றை தேசிய முக்கியத்துவம் வாய்ந்த கல்வி நிறுவனங்களாக அறிவிக்கவும், வகை செய்யும் என்.ஐ.டி சட்டம் 2014 திருத்த மசோதாவை நாடாளுமன்றத்தில் அறிமுகம் செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் அனுமதி வழங்கியுள்ளது. என்.ஐ.டி விஜயவாடா என்பதை என்.ஐ.டி அமராவதி என பெயர் மாற்றம் செய்தல், முதன்மை வடிவமைப்பாளர் என்பதை பேராசிரியருக்கு இணையாக நிலை உயர்த்துதல் உள்ளிட்ட சில சிறிய திருத்தங்களை மேற்கொள்ளவும், மசோதா வகை செய்கிறது. நாட்டின் பல்வேறு பகுதிகளில் தேசிய முக்கியத்துவம் வாய்ந்த கல்வி நிறுவனங்களாக புதிய தேசிய வடிவமைப்புக் கல்வி நிறுவனங்களை அமைப்பது, வடிவமைப்புத் துறையில் உயர்ந்த திறன் படைத்த மனிதசக்தியை உருவாக்க உதவும், இதன் பயனாக கைவினை தொழில்கள், கைத்தறி, ஊரகத் தொழில்நுட்பம், சிறு, நடுத்தர மற்றும் பெரும் தொழில்நிறுவனங்களில் நீடித்த வடிவமைப்பு தலையீடுகளை செய்வதன் மூலம் நேரடியாகவும், மறைமுகமாகவும் வேலை வாய்ப்புகள் உருவாகும். மேலும் திறன் மற்றும் நிறுவன வளர்ச்சிக்கான திட்டங்களும், மக்களைச் சென்றடையும்.
குரு ரவிதாஸ் ஜெயந்தியை முன்னிட்டு – பிரதமர் அஞ்சலி

குரு ரவிதாஸ் ஜெயந்தியை முன்னிட்டு பிரதமர் திரு நரேந்திர மோடி அஞ்சலி செலுத்தினார். குரு ரவிதாஸ் அவர்களின் ஜெயந்தியை முன்னிட்டு நான் அவருக்குத் தலை வணங்குகிறேன். நமது நாட்டில் பிறந்த மிகச் சிறந்த துறவிகளில் ஒருவர் குரு ரவிதாஸ். சமத்துவம் நீதி மற்றும் கழிவிறக்கம் நிறைந்த சமூகத்திற்காக பாடுபட்டவர் இவர். இவருடைய போதனைகள் எல்லாக் காலங்களுக்கும் சமூகத்தின் அனைத்துப் பிரிவினர்களுக்கும் பொருத்தமாகும். நமது சமூகத்தில் ஏற்பட்ட பல்வேறு மாற்றங்களில் குரு ரவிதாஸின் பங்கு மிகச் சிறந்ததாகும். தொன்மையான, பிற்போக்கான பழக்கங்கள் குறித்து கேள்வி எழுப்பிய அவர் மாறிவரும் காலங்களுக்கு ஏற்ப தங்களை மாற்றிக்கொள்ளும் வகையில் மக்களுக்கு ஊக்குவித்தார். எந்தவிதமான பாகுபாடுகளிலும் அவருக்கு நம்பிக்கை இல்லை. அனைவரும் இணைவோம் அனைவரும் உயர்வோம் என்ற லட்சியத்துடன் நாம் பாடுபடும்போது குரு ரவிதாஸ் அவர்கள் லட்சியமான மனிதகுலத்திற்கு குறிப்பாக ஏழைகளுக்கு ஆற்றும் சேவையால் எழுச்சியூட்டப்படுகிறோம். இன்று குரு ரவிதாஸ் அவர்களின் வரிகளை நான் பகிர்ந்து கொள்ள விரும்புகிறேன். ऐसा चाहूँ राज मैं जहाँ मिलै सबन को अन्न। छोट बड़ो सब सम बसै, रैदास रहै प्रसन्न।। ஒவ்வொருவருக்கும் போதுமான அளவு உணவு மற்றும் ஒவ்வொருவரும் மகிழ்ச்சியாக இருக்கும் நாள் அமைய வேண்டும் என்று குரு ரவிதாஸ் அவர்கள் கனவு கண்டார் என்று பிரதமர் கூறியுள்ளார்.
“மாற்றங்களை கொண்டுவரும் முகவர்கள்” ஆளுநர்கள் – பிரதமர்

ஆளுநர்கள் “மாற்றங்களை கொண்டுவரும் முகவர்கள்” என்று பிரதமர் திரு. நரேந்திர மோடி குடியரசு தலைவர் மாளிகையில் நடைப்பெற்ற ஆளுநர்கள் கூட்டத்தில் தெரிவித்தார். மேலும், பிரதமர் தெரிவித்ததாவது:- மாநிலங்களின் முன்னேற்றத்திற்கு ஆளுநர்கள் தங்களின் செயல்பாட்டின் மூலம் பெரும் அளவில் நாட்டின் வளர்ச்சிக்கு பங்களிக்கின்றனர். முன்னாள் தலைமை நீதிபதி, முன்னாள் முதல் அமைச்சகர்கள், முன்னாள் அமைச்சகர்கள், முன்னாள் சட்டமன்ற சபாநாயகர்கள், முன்னாள் இராணுவ அதிகாரிகள், முன்னாள் உயர்நிலை அதிகாரிகள் ஆகியோர் இதில் கலந்து கொண்டுள்ளனர். மத்திய அரசின் திட்டங்கள், ஒட்டுமொத்த பொருளாதார வளர்ச்சிக்கு உதவும் வகையில் உள்ளது. “அனைவருக்கும் பொருந்தும் ஒரே திட்டம்” என்ற மாதிரியில் இருந்து விலகி நிதி அயோக் மூலம் ஒருங்கினைந்த, போட்டி நிறைந்த கூட்டாட்ச்சி முறை மூலம் அரசு செயல்பட்டுவருகிறது. பாகிஸ்தானில் உள்ள தீவிரவாத அமைப்புகளும் இந்தியாவில் உள்ள தீவிரவாத செயல்களில் அவர்களின் தொடர்பும் பெரிய சவாலாக உள்ளது. எல்லை பகுதிகளில் உள்ள போர் நிறுத்த அத்துமீறல்கள் நடைபெற்று கொண்டு இருக்கிறது. எல்லைகளில் ஏற்படும் ஆக்கிரமிப்புக்கு எதிராக பல நடவடிக்கைகளை அரசு எடுத்துவருகிறது. இடது சாரி தீவிரவாதத்தால் பாதிக்கப்பட்டுள்ள மாநிலங்கள் ஒருங்கினைந்த அணுகுமுறைகளைக் கொண்டு இப்பிரச்சனையைக் கையாள வேண்டும். வடகிழக்கு மாநிலங்களில் உள்ள உள்கட்டமைப்பு முறைகளை தீர்க்க வேண்டும். அந்த மண்டலத்தின் திறனை புரிந்து கொண்டு, அது முன்னேற “டீம் இந்தியா” மூலம் தோள் கொடுப்போம். பழங்குடியினர் மேம்பாடு குறித்து பேசிய பிரதமர், 2007ல் குஜராத் மாநிலத்தின் முதல் அமைச்சராக அவர் பணியாற்றிய போது துவக்கி வைத்த ‘வனங்கள் பாதுகாப்புத் திட்டம்’ பற்றி பேசினார். பழங்குடியினருக்கு திடமான வேலைவாய்ப்பிற்கான தேவை, உள்கட்டமைப்புக் குறைகளை ஒழிப்பது, கல்வி மேம்பாடு, மனிதவள மேம்பாடு, பழங்குடியின மக்களின் வாழ்க்கை முறை மாற்றம் ஆகியவை குறித்து அவர் பேசினார். மத்திய அரசின் சமீபத்திய திட்டங்களான பிரதமர் மக்கள் நிதி திட்டம், சமையல் எரிவாயுக்கான நேரடி பண பரிமாற்றம், டிஜிட்டல் இந்தியா, இந்தியாவில் உற்பத்தி செய்வோம், திறன் மேம்பாட்டிற்கான திட்டங்கள், பயன்பாட்டில் இல்லாத சட்டங்களை நீக்குவது ஆகியவை குறித்து பிரதமர் பேசினார். பல்கலை கழகங்களின் வேந்தராக உள்ள ஆளுநர்கள் இளைஞர்களும் அவர்களின் குடும்பத்தினரும் தூய்மையான இந்தியா திட்டத்தை நோக்கி செயல்பட ஊக்குவிக்க வேண்டும். போதை மருந்து பயன்பாடு, குறைந்துவரும் ஆண் பெண் பாலின விகிதம், உணவு பொருட்களில் போலி பொருட்கள் சேர்ப்பது ஆகியவை குறித்து பிரதமர் பேசினார். மத்திய அரசின் முக்கிய திட்டங்களை வெற்றிகரமாக அமல்படுத்த ஆளுநர்கள் பங்களிக்க வேண்டும். கிராமப்புற மின் இணைப்பு திட்டம் குறித்து பேசிய பிரதமர் இன்னும் 20,000 கிராமங்களில் மின்சார வசதி இல்லை என்று தெரிவித்தார். சாலை வசதி ரயில்வே மற்றும் மின்சக்தி துறையில் நிலுவைத் திட்டங்கள் பற்றி பிரதமர் குறிப்பிட்டார்.
மருத்துவப் படிப்புகளில் இதர பிற்படுத்தப்பட்ட வகுப்பினர் மற்றும் பொருளாதார ரீதியில் நலிவடைந்த பிரிவினருக்கு இட ஒதுக்கீடு வழங்கும் அரசின் முடிவிற்கு பிரதமர் பாராட்டு

நடப்பு கல்வியாண்டு முதல் மருத்துவ/ பல்மருத்துவ இளங்கலை மற்றும் முதுகலை படிப்புகளுக்கு அகில இந்திய ஒதுக்கீட்டு திட்டத்தில் இதர பிற்படுத்தப்பட்ட வகுப்பினருக்கு 27%, பொருளாதார ரீதியில் பின்தங்கியுள்ள பிரிவினருக்கு 10% இட ஒதுக்கீடு வழங்கும் அரசின் மைல்கல் முடிவை பிரதமர் திரு நரேந்திர மோடி பாராட்டியுள்ளார். தொடர் சுட்டுரைச் செய்திகளில் பிரதமர் தெரிவித்திருப்பதாவது: “நடப்பு கல்வியாண்டு முதல் மருத்துவ/ பல் மருத்துவ இளங்கலை மற்றும் முதுகலை படிப்புகளுக்கு அகில இந்திய ஒதுக்கீட்டு திட்டத்தில் இதர பிற்படுத்தப்பட்ட வகுப்பினருக்கு 27%, பொருளாதார ரீதியில் பின்தங்கியுள்ள பிரிவினருக்கு 10% இட ஒதுக்கீடு வழங்கும் மைல்கல் முடிவை நமது அரசு எடுத்துள்ளது. ஆயிரக்கணக்கான இளைஞர்கள் ஆண்டுதோறும் சிறந்த வாய்ப்புகளைப் பெறவும், நம் நாட்டில் சமூக நீதிக்கான புதிய முன்னுதாரணத்தை உருவாக்கவும் இது பெருமளவு உதவிகரமாக இருக்கும்.”
இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் பொலிவியாவில் கையெழுத்தானது.
கிரிக்கெட் டெஸ்ட் போட்டியில் இந்திய வீரர் கருண் நாயர் மூன்று சதம் – பிரதமர் வாழ்த்து

கிரிக்கெட் டெஸ்ட் போட்டியில் மூன்று சதம் எடுத்த இந்திய வீரர் கருண் நாயர்-க்கு பிரதமர் திரு நரேந்திர மோடி வாழ்த்து தெரிவித்துள்ளார். கருண் நாயர், நீங்கள் வரலாற்று சிறப்பு மிக்க மூன்று சதம் எடுத்ததற்கு எனது வாழ்த்துகள். உங்களின் குறிப்பிடத்தக்க சாதனை எங்களுக்கு மகிழ்ச்சியும் பெருமையையும் அளிக்கிறது என்று அந்த வாழ்த்து செய்தியில் பிரதமர் கூறியுள்ளார்.
பிரபல இலக்கியவாதி டாக்டர் ரஜத் குமார் கர் மறைவுக்குப் பிரதமர் இரங்கல் தெரிவித்துள்ளார்

பிரபல இலக்கியவாதி டாக்டர் ரஜத் குமார் கர் மறைவுக்குப் பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார். அவர் விடுத்துள்ள ட்விட்டர் செய்தியில், “டாக்டர் ரஜத் குமார் கர், கலாச்சார உலகில் மிகவும் பிரசித்தி பெற்றவராக இருந்தார். ரத யாத்திரையை காலவரிசைப்படுத்தியது, பல்வேறு தலைப்புகளில் எழுதியது, பாலா கலையை புதுப்பிக்க பணியாற்றியது முதலியவற்றில் அவரது பன்முக ஆளுமை காணப்பட்டது. அவரது மறைவினால் மிகவும் துயரடைந்தேன். அன்னாரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி”, என்று பிரதமர் குறிப்பிட்டுள்ளார். —–
ரமலான் புனித மாதத்தின் தொடக்கத்தை ஒட்டி பிரதமர் மக்களுக்கு வாழ்த்துக்களைத் தெரிவித்தார்

ரமலான் புனித மாதத்தின் தொடக்கத்தை ஒட்டி பிரதமர் திரு. நரேந்திர மோடி அவர்கள் தனது வாழ்த்துக்களைத் தெரிவித்துக் கொண்டார். ”ரமலான் வாழ்த்துக்கள்! உங்கள் ஒவ்வொருவரின் பாதுகாப்பு, நலன், வளம் ஆகியவற்றுக்காக நான் பிரார்த்திக்கிறேன். இந்தப் புனித மாதம் அன்பு, நல்லிணக்கம், கருணை ஆகியவற்றை பெருமளவில் கொண்டு வரட்டும். தற்போதைய கொரோனா வைரஸ் தாக்குதலுக்கு எதிரான போராட்டம் தீர்மானகரமான வெற்றியைப் பெறட்டும். நலமானதொரு உலகத்தை உருவாக்குவோம்!” என தனது வாழ்த்துச் செய்தியில் பிரதமர் குறிப்பிட்டிருக்கிறார்.
பிஜி நாளை முன்னிட்டு பிஜி நாட்டு மக்களுக்கு பிரதமர் வாழ்த்து

பிஜி நாளை முன்னிட்டு பிஜி நாட்டு மக்களுக்கு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார். “பிஜி நாளை முன்னிட்டு பிஜி நாட்டு மக்களுக்கு எனது வாழ்த்துகளைத் தெரிவிக்கிறன்” என்று பிரதமர் கூறியுள்ளார். பிஜி நாளை முன்னிட்டு பிஜி நாட்டு மக்களுக்கு எனது வாழ்த்துகளைத் தெரிவிக்கிறன் பிஜி இந்தியாவுடன் சிறந்த கூட்டுறவை வைத்துள்ளது. பசிபிக் பிராந்தியத்தில் அது முக்கியமான இடத்தைப் பெற்றுள்ளது. பிஜியின் மேம்பாட்டிற்க்காக இந்தியா அந்நாட்டுடன் கூட்டுறவை தொடர்ந்து மேற்கொள்ள உறுதிபூண்டுள்ளது. சென்ற ஆண்டு நான் அங்கு பயணம் மேற்கொண்டு பேச்சு வார்த்தைகளை நடத்திய பின் இந்தியா – பிஜி நாடுகளுக்கு இடையே பெரிய சகாப்தம் துவங்கியுள்ளது. நான் அங்கு பயணம் மேற்கொண்ட போது பிஜி நாட்டு மக்கள் எனக்கு அளித்த வரவேற்பும் ஆர்வமும் எனக்கு நினைவில் நிற்கின்றன. மீண்டும் எனது வாழ்த்துக்கள். நரேந்திர மோடி
இந்தியா சிங்கப்பூர் இடையே தொழில்நுட்ப முன்னேற்றம், புத்தாக்கம்,  கண்டுபிடிப்புகள் ஆகியவற்றை ஊக்குவிக்கும் வகையில் போடப்பட்டுள்ள புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.

பிரதமர் திரு.நரேந்திர மோடி தலைமையில் கூடிய மத்திய அமைச்சரவை இந்தியா சிங்கப்பூர் இடையே தொழில்சார் சொத்து ஒத்துழைப்பு துறையில், தொழில் கொள்கை துறையும் மற்றும் வர்த்தகம்&தொழில் வளர்ச்சி அமைச்சகமும் இணைந்து சிங்கப்பூர் அறிவுசார் சொத்து அலுவலகம்(IPOS), சட்ட அமைச்சகம், சிங்கப்பூர் அரசு ஆகிவற்றுடன் போடப்பட இருக்கும் புரிந்துணர்வு ஒப்பந்தத்திற்கு ஒப்புதல் அளித்தது. அக்டோபர் 4-7, 2016 தேதிகளில் இந்தியாவுக்கு சிங்கப்பூர் பிரதமர் வருகை தரும்போது இந்த ஒப்பந்தம் கையெழுத்திடப்படும். இந்த ஒப்பந்தம் தொழில்சார் சொத்துரிமை, காப்புரிமை, தொழில் லச்சினை ஆகிய விஷயங்களில் இருதரப்பு ஒத்துழைப்பை மேம்படுத்தும். அதுமட்டுமல்லாது புதிய கண்டுபிடிப்புகள், தொழில்நுட்ப முன்னேற்றங்கள் ஆகியவற்றை இருதரப்பிலும் இந்த ஒப்பந்தம் மேம்படுத்தும். புரிந்துணர்வு ஒப்பந்தத்தின் முக்கிய அம்சங்களாக இருப்பவை: • சிறந்த நடைமுறைகள், அனுபவங்கள், அறிவுசார் சொத்துரிமை சம்பந்தமான தகவல்கள் ஆகியவற்றை இருநாட்டு பொதுமக்கள், தொழில்கள், கல்வி அமைப்புகள் ஆகிய தரப்புகள் பறிமாறிக்கொள்வதன் மூலம் விழிப்புணர்ச்சியை ஏற்படுத்துதல். • அறிவுசார் சொத்துரிமை துறையில் சிறந்து விளங்கும் நிபுணர்களை பகிர்தல். • நல்ல பலன் தரும் நடைமுறைகள், அனுபவங்கள், அறிவுசார் சொத்துரிமை தொடர்பான விஷயங்கள் ஆகியவற்றை பல்கலைக்கழகங்கள், ஆராய்ச்சி மற்றும் வளர்ச்சி கழகங்கள், சிறு-குறு நிறுவனங்கள் ஆகியவற்றினிடையே பரஸ்பரம் பறிமாறிக்கொள்தல். • இயந்திரமயமாக்கல் மற்றும் நவீன திட்டங்களை செயல்படுத்துவதில் ஒத்துழைப்பு. • அறிவுசார் சொத்துரிமை சார்ந்த பயிற்சியை உள்ளூர் அறிவுசார் சொத்துரிமை துறைக்கும், வியாபார சமுதாயத்திற்கும் வழங்குவது. இந்தியா அறிவுசார் சொத்துரிமை சார்ந்த தனது அனுபவங்களை பகிர்ந்துகொள்வதன் வாயிலாக தொழில்முனைவோர், முதலீட்டாளர்கள் மட்டுமல்லாமல் இருதரப்பு வணிகமும் பயன்பெறும். இருநாடுகளிலும் நிலவும் சிறந்த நடைமுறைகளை பகிர்வதால் இந்தியாவின் பரந்துபட்ட அறிவுசார் சொத்துகளுக்கு மேம்பட்ட பாதுகாப்பு கிடைக்கும். உலக அளவில் புதிய கண்டுபிடிப்புகள் துறையில் இந்தியா சிறந்து விளங்க இந்த நடவடிக்கை மிகப்பெரிய அளவில் உதவும். அதுமட்டுமல்லாது தேசிய கொள்கைகள் 2016ஐ செயல்படுத்துவதில் இது அடுத்த கட்டமாகவும் கருதப்படும்.
ஜாலியன் வாலா பாக் படுகொலை சம்பவத்தில் உயிரிழந்த தியாகிகளுக்கு பிரதமர் அஞ்சலி

ஜாலியன் வாலாபாக் படுகொலை சம்பவத்தில் உயிரிழந்த தியாகிகளுக்கு பிரதமர் திரு நரேந்திர மோடி அஞ்சலி செலுத்தினார். “ஜாலியன் வாலாபாக் படுகொலை சம்பவத்தில் உயிரிழந்த தியாகிகளுக்கு நான் அஞ்சலி செலுத்துகிறேன். அவர்களின் வீரமும் வல்லமையும் என்றும் நினைவில் இருக்கும் என்று பிரதமர் கூறியுள்ளார்.
சுற்றுலாத் துறையில் ஒத்துழைப்பை பலப்படுத்துவதற்காக இந்தியா மற்றும் மாலத்தீவுகள் செய்து கொண்ட புரிந்துணர்வு ஒப்பந்தத்திற்கு மத்திய அமைச்சரவை முன் தேதியிட்டு ஒப்புதல்

சுற்றுலாத் துறையில் ஒத்துழைப்பை பலப்படுத்திக் கொள்வதற்கான இந்திய அரசின் சுற்றுலா அமைச்சகமும், மாலத்தீவுகள் நாட்டின் சுற்றுலா அமைச்சகமும் செய்து கொண்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை முன் தேதியிட்டு ஒப்புதல் அளித்துள்ளது. மாலத்தீவுகள் உடன் செய்து கொண்டுள்ள இந்தப் புரிந்துணர்வு ஒப்பந்தம் முக்கிய ஆதார சந்தையில் இருந்து வருகையை அதிகரிக்க முக்கியமாக இருக்கும். சமீப ஆண்டுகளால் மாலத்தீவுகள் இந்தியாவுக்கு ஒரு முக்கிய சுற்றுலாவை உருவாக்கும் சந்தையாக உருவெடுத்துள்ளது. நோக்கங்கள் : இந்தப் புரிந்துணர்வு ஒப்பந்தத்தின் முக்கிய நோக்கங்கள் : அ. சுற்றுலா துறையில் இரு தரப்பு ஒத்துழைப்பை விரிவுபடுத்துதல் ஆ. சுற்றுலா தொடர்பான தகவல்கள் மற்றும் தரவுகளை பகிர்ந்து கொள்ளுதல் இ. ஓட்டல்கள் மற்றும் சுற்றுலா நிறுவனங்கள் உள்ளிட்ட சுற்றுலா சம்பந்தப்பட்டவர்கள் இடையிலான ஒத்துழைப்பை ஊக்குவித்தல் ஈ மனித வள மேம்பாட்டில் ஒத்துழைப்புக்கான பரிவர்த்தனை நிகழ்ச்சிகளை ஏற்படுத்துதல் உ. சுற்றுலா மற்றும் உபசரிப்புத் துறைகளில் முதலீடுகளை செய்தல் ஊ. இரு வழி சுற்றுலாவை மேம்படுத்தும் வகையில் சுற்றுலா ஏற்பாட்டாளர்கள், ஊடகம் மற்றும் கருத்துருவாக்கம் செய்பவர்களின் விஜயங்களை பரிமாறிக் கொள்வது எ. மேம்பாடு, சந்தைப்படுத்துதல், இடம் மேம்பாடு மற்றும் நிர்வாகம் ஆகியவற்றில் அனுபவங்களை பகிர்ந்து கொள்ளுதல் ஏ. சுற்றுலா பயணியர் கண்காட்சிகளில் பங்கேற்பது ஐ. மதிப்பிற்குரிய மற்றும் நீடித்த சுற்றுலாவை மேம்படுத்துதல்
நமது குடிமக்களுக்குத் தடுப்பூசி செலுத்துவதற்கான இந்தியாவின் முயற்சிகளில் இன்று முக்கியமான நாளாகும் என்று பிரதமர் கூறியுள்ளார்

நமது குடிமக்களுக்குத் தடுப்பூசி செலுத்துவதற்கான இந்தியாவின் முயற்சிகளில் இன்று முக்கியமான நாளாகும் என்று கூறியுள்ள பிரதமர் திரு.நரேந்திர மோடி, 12-14 வயது பிரிவு இளையோரையும், 60 வயதுக்கு மேற்பட்ட அனைவரையும் தடுப்பூசி செலுத்திக் கொள்ள வலியுறுத்தியுள்ளார். தொடர்ச்சியான டுவிட்டர் பதிவுகளில் பிரதமர் கூறியிருப்பதாவது; “நமது குடிமக்களுக்குத் தடுப்பூசி செலுத்துவதற்கு இந்தியாவின் முயற்சிகளில் இன்று முக்கியமான நாளாகும். தற்போது 12-14 வயது பிரிவு இளையோர் தடுப்பூசி செலுத்திக் கொள்ளவும் 60 வயதுக்கு மேற்பட்ட அனைவரும் முன்னெச்சரிக்கை டோஸ் செலுத்திக் கொள்ளவும் தகுதி பெற்றவர்களாக உள்ளனர். இந்த வயது பிரிவினர் தடுப்பூசி செலுத்திக் கொள்ள நான் வலியுறுத்துகிறேன்.” “ஒட்டு மொத்த கோளினையும் பாதுகாக்கும் இந்தியாவின் நெறிமுறை அடிப்படையில் தடுப்பூசி தோழமை திட்டத்தின் கீழ் பல நாடுகளுக்கு நாம் தடுப்பூசிகளை அனுப்பியிருக்கிறோம். இந்தியாவின் தடுப்பூசி முயற்சிகள் கொவிட்-19-க்கு எதிராக உலகளவில் வலுவான போராட்டத்தை உருவாக்கியுள்ளன.” “தற்போது ‘இந்தியாவில் தயாரிக்கப்பட்ட’ பல தடுப்பூசிகளை இந்தியா கொண்டுள்ளது. உரிய பரிசோதனைக்குப் பின் மற்ற தடுப்பூசிகளுக்கும் நாம் அனுமதி வழங்கியிருக்கிறோம். இந்த உயிர்க்கொல்லி பெருந்தொற்றை எதிர்த்துப் போராடுவதற்கு மிகவும் நல்ல நிலையில் நாம் இருக்கிறோம். அதே சமயம் கொவிட் தொடர்பான முன்னெச்சரிக்கைகள் அனைத்தையும் நாம் பின்பற்ற வேண்டியுள்ளது.”
ஹோலி பண்டிகையையொட்டி நாட்டு மக்களுக்கு பிரதமர் வாழ்த்து

உற்சாகம், மகிழ்ச்சி உள்ளிட்ட வண்ண திருவிழாவான ஹோலி பண்டிகையையொட்டி நாட்டு மக்களுக்கு பிரதமர் திரு.நரேந்திர மோடி வாழ்த்துக்களை தெரிவித்துள்ளார். “இத்திருநாள் நாட்டு மக்கள் அனைவரின் வாழ்க்கையிலும் மகிழ்ச்சியை உருவாக்கட்டும்” என்று அவர் வாழ்த்தியுள்ளார்.
பள்ளிக் குழந்தைகளுடன் பிரதமர் கலந்துரையாடல்:வாரணாசி மேம்பாட்டுப்  பணிகளை மதிப்பீடு  செய்தார்

பிரதமர் திரு நரேந்திர மோடி இன்று தமது சொந்த தொகுதியான வாரணாசியில் பள்ளிக் குழந்தைகளுடன் சுமார் 90 நிமிடங்கள் நெருங்கி கலந்துரையாடினார். நரூர் என்ற கிராமத்தில் உள்ள பள்ளிக்கு பிரதமர் சென்றடைந்த பொது குழந்தைகள் அவரை உற்சாகமாக வரவேற்றனர். பிரதமரும் விஷ்வகர்மா ஜெயந்தியை முன்னிட்டு குழந்தைகளுக்கு வாழத்துத் தெரிவித்தார். பல்வேறு திறன்களை கற்றுக் கொள்வது அவசியம் என்று பிரதமர் வலியுறுத்தினார். மாணவர்கள் என்ற முறையில் கேள்விகள் கேட்பது மிகவும் முக்கியமானது என்று பிரதமர் கூறினார். இளம் மாணவர்கள் கேள்வி கேட்க பயப்படக்கூடாது என்று பிரதமர் கேட்டுக் கொண்டார். கேள்வி கேட்பது கற்றலின் முக்கிய அம்சம் என்று அவர் வலியுறுத்தினார். ”படிப்பதற்கான அறை” என்ற தொண்டு நிறுவனத்தின் உதவி பெறும் இந்தக் குழந்தைகளுடன் பிரதமர் சிறிது நேரத்தை செலவிட்டார். பின்னர் வாரணாசி டீசல் ரயில் என்ஜின் தொழிற்சாலைக்கு சென்ற பிரதமர் ஏழை மற்றும் வாய்ப்பு வசதிகள் அற்ற பிரிவினரின் குழந்தைகளுடன் கலந்துரையாடினார். இந்தக் குழந்தைகள் காசி வித்யாபீடம் மாணவர்களின் உதவியைப் பெறுபவர்கள். மாணவர்கள் கவனத்துடன் படித்து விளையாட்டுகளில் ஆர்வம் செலுத்த வேண்டும் என்று அவர் கேட்டுக் கொண்டார். பின்னர் மாலையில் வாரணாசி தெருக்களில் காரில் பயணம் செய்து நகரத்தின் மேம்பாட்டு பணிகளை மதிப்பீடு செய்தார். காசி விஸ்வநாதர் கோவிலுக்குச் சென்று வழிபட்டார். மாண்டோடி ரயில் நிலையத்திற்கும் அவர் திடீர் விஜயம் செய்தார்.
குவாட் தலைவர்களின் உச்சிமாநாட்டில் (மே 23- 25, 2022) பங்கேற்பதற்காக பிரதமர் ஜப்பான் செல்ல உள்ளார்

ஜப்பான் பிரதமர் மேதகு திரு ஃப்யூமியோ கிஷிடாவின் அழைப்பை ஏற்று குவாட் தலைவர்களின் உச்சிமாநாட்டில், பிரதமர் திரு நரேந்திர மோடி மே 24, 2022 அன்று அமெரிக்க அதிபர் மேதகு திரு ஜோசப் ஆர் பைடன் மற்றும் ஆஸ்திரேலிய பிரதமருடன் கலந்து கொள்வார். மார்ச் 2021-இல் குவாட் தலைவர்களின் முதல் கூட்டம் காணொலி வாயிலாகவும், செப்டம்பர் 2021-இல் வாஷிங்டன் டி.சி.யில் இரண்டாவது உச்சிமாநாடு நேரடியாகவும், மார்ச் 2022-இல் மூன்றாவது கூட்டம் காணொலி வாயிலாகவும் நடைபெற்றது. இந்தோ-பசிபிக் பகுதியில் வளர்ச்சி நடவடிக்கைகள் மற்றும் பரஸ்பர நலனின் சர்வதேச விஷயங்கள் முதலியவற்றில் தலைவர்கள் தங்கள் கருத்துக்களைப் பரிமாறிக் கொள்ளும் வாய்ப்பை வரவிருக்கும் உச்சிமாநாடு வழங்கும். குவாட் முன்முயற்சிகள் மற்றும் செயற்குழுக்களின் முன்னேற்றத்தை தலைவர்கள் ஆய்வு செய்வதோடு, ஒத்துழைப்புக்கான புதிய துறைகளைக் கண்டறிந்து, எதிர்கால கூட்டணிக்கான கேந்திர வழிகாட்டுதல் மற்றும் தொலைநோக்குப் பார்வையையும் அவர்கள் வழங்குவார்கள். ஜப்பான் பிரதமர் மேதகு திரு ஃப்யூமியோ கிஷிடாவுடன் பிரதமர் திரு நரேந்திர மோடி மே 24-ஆம் தேதி இருதரப்பு பேச்சுவார்த்தைகளை மேற்கொள்வார். கடந்த மார்ச் மாதம் ஜப்பான் பிரதமர் இந்தியா வந்திருந்தபோது நடைபெற்ற 14-வது இந்திய- ஜப்பான் வருடாந்திர உச்சிமாநாட்டின்போது நடைபெற்ற கலந்துரையாடலை முன்னெடுத்துச் செல்வதற்கான வாய்ப்பை இந்த சந்திப்பு இரு தலைவர்களுக்கும் அளிக்கும். இந்தப் பயணத்தின் போது ஜப்பான் நாட்டின் தொழில்துறை தலைவர்களுடன் பிரதமர் கலந்துரையாடுவதுடன், அங்கு வசிக்கும் இந்திய சமூகத்தினரையும் சந்தித்து அவர்கள் மத்தியில் உரையாற்றுவார். மே 24-ஆம் தேதி அன்று அமெரிக்க அதிபர் மேதகு திரு ஜோசப் ஆர். பைடனுடனும் இருதரப்பு பேச்சுவார்த்தையை பிரதமர் மேற்கொள்வார். அண்மையில் ஏப்ரல் 11-ஆம் தேதியன்று காணொலி வாயிலாக இரு தலைவர்களும் மேற்கொண்ட பேச்சுவார்த்தையின் தொடர்ச்சியாக இந்த நிகழ்வு அமையும். இந்திய-அமெரிக்க கேந்திர கூட்டுமுயற்சியை இரு தலைவர்களும் அப்போது ஆய்வு செய்வார்கள் என்று எதிர்பார்க்கப்படுகிறது. ஆஸ்திரேலியாவில் மே 21-ஆம் தேதி தேர்தல் நடைபெறவிருப்பதால் அதில் தேர்ந்தெடுக்கப்படும் பிரதமருடன் திரு நரேந்திர மோடி இருதரப்பு பேச்சுவார்த்தைகளை நடத்தக்கூடும்.
மக்கள் மருந்தக திட்ட பயனாளிகளுடன், பிரதமர் மார்ச் 7ம் தேதி கலந்துரையாடுகிறார்

மக்கள் மருந்தக தினத்தை முன்னிட்டு, மக்கள் மருந்தகங்களின் உரிமையாளர்கள், மக்கள் மருந்தக திட்டத்தின் பயனாளிகளுடன் மார்ச் 7ம் தேதி மதியம் 12.30 மணிக்கு, பிரதமர் திரு. நரேந்திர மோடி காணொலி மூலம் கலந்துரையாடுகிறார். இந்த கலந்துரையாடலை தொடர்ந்து, ‘‘மக்கள் மருந்தகம் – நிறைவான பயன்’’ என்ற நிகழ்ச்சியில் பிரதமர் பேசுகிறார். பொது மருந்துகளின் பயன்பாடு மற்றும் மக்கள் மருந்தக திட்டத்தின் பயன்கள் பற்றி விழிப்புணர்வை ஏற்படுத்த, மக்கள் மருந்தக வாரம், நாடு முழுவதும் மார்ச் 1ம் தேதி முதல் கொண்டாடப்படுகிறது. இந்த வாரத்தில் மக்கள் மருந்தக உறுதி யாத்திரை, தாய் சக்தி சம்மான், குழந்தைகளுக்கான மக்கள் மருந்தகம், மக்கள் மருந்தக விழிப்புணர்வு திட்டம், வாருங்கள்- மக்கள் மருந்தக நண்பராகுங்கள், மக்கள் மருந்தக ஆரோக்கிய மேளா போன்ற திட்டங்கள் இந்த வாரத்தில் நடத்தப்படுகின்றன. மக்களுக்கு மருந்துகள் மலிவான விலையில் கிடைக்க வேண்டும் என்ற பிரதமரின் தொலைநோக்குப்படி, ஒவ்வொரு மாவட்டத்திலும். நாடு முழுவதும், தற்போது 8,600க்கும் மேற்பட்ட மக்கள் மருந்தகங்கள் உள்ளன.
ஈஸ்டர் திருநாள் – பிரதமர் வாழ்த்து

ஈஸ்டர் திருநாளை முன்னிட்டு பிரதமர் திரு. நரேந்திர மோடி அனைவருக்கும் வாழ்த்து தெரிவித்துள்ளார். “அனைவருக்கும் ஈஸ்டர் திருநாள் வாழ்த்துகள். இந்நாள் சமூகத்தில், ஒற்றுமையையும் சகோதரத்தன்மையும் அதிகரிக்கட்டும்”. இயேசு கிறிஸ்துவின் போதனைகள் மொத்த மனித குலத்தையும் ஊக்குவிக்கும் வகையில் உள்ளது. கருணையும் மகிழ்ச்சியும் மிகுந்த உலகை உருவாக்குவோம் என்ற உறுதி மொழியையை நாம் எடுத்துக்கொள்வோம் என்று பிரதமர் தெரிவித்துள்ளார்.
தொழிலாளர் தினத்தை முன்னிட்டு கடின உழைப்பு, உறுதிபாடு மற்றும் அர்ப்பணிப்பு பண்புடைய லட்சக்கணக்கான கூலித் தொழிலாளர்களுக்கு பிரதமர் மரியாதை செலுத்தினார்.

தொழிலாளர் தினத்தை முன்னிட்டு கடின உழைப்பு, உறுதிப்பாடு மற்றும் அர்ப்பணிப்பு பண்புடைய லட்சக்கணக்கான கூலித் தொழிலாளர்களுக்கு பிரதமர் திரு. நரேந்திர மோடி மரியாதை செலுத்தினார் “தொழிலாளர் தினத்தை முன்னிட்டு தொழிலாளர் தினத்தை முன்னிட்டு கடின உழைப்பு, உறுதிப்பாடு மற்றும் அர்ப்பணிப்பு பண்புடைய லட்சக்கணக்கான கூலித் தொழிலாளர்களுக்கு நாம் மரியாதை செலுத்துவோம். இந்தியாவை உருவாக்குவதில் இவர்களுக்கு பெரும்பங்கு உண்டு”, என்று பிரதமர் கூறினார்.
புடாபெஸ்ட்டில் இளையோருக்கான உலக சாம்பியன்ஷிப் போட்டியில் பதக்கங்கள் வென்ற இந்தியக் குழுவுக்கு பிரதமர் வாழ்த்து

பிரதமர் திரு.நரேந்திர மோடி, ஹங்கேரி புடாபெஸ்ட்டில் நடைபெற்ற இளையோருக்கான உலக சாம்பியன்ஷிப் போட்டியில் பதக்கங்கள் வென்ற இந்திய அணியினருக்கு வாழ்த்துத் தெரிவித்துள்ளார். இது தொடர்பாக அவர் வெளியிட்டுள்ள சுட்டுரைச் செய்தியில், “நமது விளையாட்டு வீரர்கள் தொடர்ந்து நம்மை பெருமை கொள்ளச் செய்கிறார்கள். ஹங்கேரி புடாபெஸ்ட்டில் நடைபெற்ற இளையோருக்கான உலக சாம்பியன்ஷிப் போட்டியில் இந்தியா 5 தங்கப் பதக்கங்கள் உட்பட 13 பதக்கங்களை வென்றுள்ளது. நமது குழுவினருக்கு வாழ்த்துகள். அவர்களது வருங்கால முயற்சிகளும் சிறக்க எனது நல்வாழ்த்துகள்” என்று தெரிவித்துள்ளார்.
மணிப்பூரில் நிலச்சரிவு காரணமாக ஏற்பட்டுள்ள நிலைமையை பிரதமர் ஆய்வு செய்தார்

பிரதமர் திரு நரேந்திர மோடி இன்று மணிப்பூர் முதலமைச்சர் திரு என் பிரேன் சிங்குடன் பேசியதோடு, மாநிலத்தின் சோகமான நிலச்சரிவால் ஏற்பட்ட நிலைமை குறித்து ஆய்வு செய்தார். பிரதமர் ட்விட்டரில் கூறியிருப்பதாவது: “மணிப்பூர் முதலமைச்சர் திரு என் பிரேன் சிங்குடன் பேசினேன். சோகமான நிலச்சரிவால் ஏற்பட்ட நிலைமை குறித்து ஆய்வு செய்தேன். மத்திய அரசிடமிருந்து சாத்தியமான அனைத்து உதவிகளுக்கும் உறுதியளித்தேன். பாதிக்கப்பட்ட அனைவரின் பாதுகாப்புக்கும் நான் பிரார்த்திக்கிறேன். உயிரிழந்தோரின் குடும்பங்களுக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்”
வரிகள் தொடர்பான தகவல்களை பரிமாறிக் கொள்ள இந்தியா மற்றும் மாலத்தீவுகள் இடையே ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, வரிகள் குறித்த தகவல்களை பரிமாறிக் கொள்ள இந்தியா மற்றும் மாலத்தீவுகள் இடையே கையெழுத்தான ஒப்பந்தத்துக்கு ஏற்பளித்தது. இந்த ஒப்பந்தம், இந்தியாவும் மாலத்தீவுகளும் வரிகள் தொடர்பான தகவல்களை பரிமாறி அதன் மூலமாக வரி ஏய்ப்பையும், வரி தவிர்ப்பையும் தடுக்க முடியும்.